* * * (Хтедох да певам Кадма и дела Атрида мужа)
Војислав Илић 

Хтедох да певам Кадма и дела Атрида мужа
У песми и у свирки
Но звуци јекнуше јасно премилу и њежну химну
Јероту и Китирки.
Ја звучну измених лиру... И с мојих усана тада
Оживе о њима прича.
Јерот се на прсте пропе и шану с осмехом мени:
"Не ваља, љубезни чича".

Београд, 16. априла 1893.

Извори 

 ''Војислав Илић: Лирско песништво, страна 242, 2. књига, Вук Караџић, Београд.

Војислав Илић